CELEX: C2007/283/36
Language: et
Date: 2007-11-24 00:00:00
Title: Kohtuasi C-426/07: Eelotsusetaotlus, mille esitas Wodjewódzki Sąd Administracyjny w Białymstoku (Poola Vabariik) 14. septembril 2007 — Dariusz Krawczyński versus Dyrektor Izby Celnej w Białymstoku

24.11.2007   
            
            
               ET
            
            
               Euroopa Liidu Teataja
            
            
               C 283/20
            
         Eelotsusetaotlus, mille esitas Wodjewódzki Sąd Administracyjny w Białymstoku (Poola Vabariik) 14. septembril 2007 — Dariusz Krawczyński versus Dyrektor Izby Celnej w Białymstoku
   (Kohtuasi C-426/07)
   (2007/C 283/36)
   Kohtumenetluse keel: poola
   Eelotsusetaotluse esitanud kohus
   Wodjewódzki Sąd Administracyjny w Białymstoku
   Põhikohtuasja pooled
   
      Hageja: Mariusz Krawczyński
   
      Kostja: Dyrektor Izby Celnej w Białymstoku
   Eelotsuse küsimused
   
               1.
            
            
               Kas Euroopa Ühenduse liikmesriigi kehtestatud aktsiisi, nagu see on sätestatud Poola 23. jaanuari 2004. aasta aktsiisimaksuseaduses (Dziennik Ustaw nr 29, rubriik 257, muudetud), millega maksustatakse sõiduauto müük enne selle esmaregistreerimist riigi territooriumil, saab lugeda keelatud kumuleeruvaks käibemaksuks nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 33 lõike 1 tähenduses (nüüd alates 1. jaanuarist 2007 kehtiva nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, (ELT L 347, lk 1) artikkel 401)?
               Kui vastus eespool toodud küsimusele on eitav:
            
         
               2.
            
            
               Kas aktsiis, nagu Białystoki vojevoodkonna halduskohtus pooleliolevas kohtuasjas, millega maksustatakse sõiduauto müük enne selle esmaregistreerimist Poola Vabariigis, on vastuolus EÜ asutamislepingu artikliga 90 — mis kehtestab diskrimineerimise keelu ja keelu kasutada kaitsemeetmena siseriiklikku maksusüsteemi samasuguse kodumaiste toodete kaitsmisel —, kui selle maksuga ei maksustata varem Poola Vabariigis registreeritud kasutatud sõiduautode müüki?